REPUBLIKA SRBIJA

NARODNA SKUPŠTINA

Odbor za zaštitu životne sredine

19 Broj: 06-2/315-21

14. jul 2021. godine

B e o g r a d

ZAPISNIK

11. SEDNICE ODBORA ZA ZAŠTITU ŽIVOTNE SREDINE,

ODRŽANE 14. JULA 2021. GODINE

Sednica je počela u 9,30 časova.

Sednicom je predsedavao prof. dr Ljubinko Rakonjac, predsednika Odbora.

Sednici su prisustvovali članovi Odbora: zamenik predsednika Odbora Žarko Bogatinović, Gojko Palalić, Marija Todorović, Marko Mladenović, Vesna Krišanov, Marko Parezanović, Jelena Obradović, Aleksandar Jugović, Nevenka Kostadinova, Mina Kitanović i Jasmina Karanac.

Sednici nisu prisustvovali članovi Odbora: Dragana Radinović, Tomislav Janković, Dragan M. Marković, Akoš Ujhelji i Aleksandra Pavlović Marković.

Sednici su prisustvovali predstavnici Ministarstva zaštite životne sredine: ministarka zaštite životne sredine Irena Vujović i državna sekretarka Jelena Tanasković.

Na predlog predsedavajućeg, jednoglasno, usvojen je sledeći:

D n e v n i r e d

1. Razmatranje Predloga zakona o zaštiti prirode, koji je podnela Vlada, u pojedinostima;
2. Razno.

Pre prelaska na rad po utvrđenom dnevnom redu, sa 10 glasova za, jednoglasno, usvojen je Zapisnik Desete sednice Odbora za zaštitu životne sredine, održane 12. jula 2021. godine.

Prva tačka dnevnog reda – **Razmatranje Predloga zakona o zaštiti prirode, koji je podnela Vlada, u pojedinostima**

Predsednik Odbora, prof. dr Ljubinko Rakonjac, konstatovao je da je na Predlog zakona o zaštiti prirode narodni poslanik Marko Parezanović podneo četiri amandmana, i to na čl. 10, 31, 33. i 36.

Član Odbora Marko Parezanović obrazložio je da se amandmanima vrši pravno- tehničko usaglašavanje teksta i da se njima ne menja suština zakona.

Ministarka zaštite životne sredine Irena Vujović, kao predstavnik predlagača zakona prihvatila je sledeće amandmane:

- na član 10, koji je podneo narodni poslanik Marko Parezanović;

- na član 31, koji je podneo narodni poslanik Marko Parezanović;

- na član 33, koji je podneo narodni poslanik Marko Parezanović;

- na član 36, koji je podneo narodni poslanik Marko Parezanović.

Na predlog predsednika Odbora, Odbor je, sa 12 glasova za, jednoglasno, odlučio da predloži Narodnoj skupštini da **prihvati** sledeće amandmane:

- na član 10, koji je podneo narodni poslanik Marko Parezanović;

- na član 31, koji je podneo narodni poslanik Marko Parezanović;

- na član 33, koji je podneo narodni poslanik Marko Parezanović;

- na član 36, koji je podneo narodni poslanik Marko Parezanović.

Za izvestioca Odbora na sednici Narodne skupštine određen je prof. dr Ljubinko Rakonjac, predsednik Odbora.

Druga tačka dnevnog reda – **Razno**

Povodom ove tačke dnevnog reda nije bilo predloga ni diskusije.

Predsednik Odbora obavestio je članove da će se, u skladu sa odlukom Odbora o organizovanju sednice van sedišta Narodne skupštine u Čačku, sednicu sazvati za petak, 23. jul 2021. godine.

Sednica je završena u 9,36 časova.

SEKRETAR PREDSEDNIK

Milica Bašić prof. dr Ljubinko Rakonjac